# Frespuèg

Frespuèg [fres'pɛt] (Frespech en francés) es una comuna agenesa, situada dins lo departament d'Òut e Garona e la region de Novèla Aquitània, ancianament d'Aquitània.

## Geografia
### Perimètre del territòri

Comunas confrontantas de Frespuèg :
| Aurador | | Maçolés |
| Autafaja | | Macelhs |
| Cassinhàs | Causac | Blaimont |

## Toponimia

La prononciacion es [fres'pɛt] dins una granda partida nòrd de la comuna, [fres'pɛts] al sud. Bénédicte Boyrie-Fénié fornís d'atestacions ancianas : Frespugh (parrochia Sancti Petri de ~), au sègle XIII, castrum de Fespueg en 1271, Fespug (in castro de ~), en 1307, Fespodium, en latin, en 1307-1317, Frespuch, en 1307-1317, Fysputh, en 1308, Capella de Fesso-Podio, en latin, en 1326, Fespuch (Arnaldo de Duro Forti, militi, domino de ~), en 1328, Fessopodio (parrochia ecclesiae de ~), en 1338, Fespug (pro Arnaldo de Duro-Forte... in castro de ~), en 1354, Fespuch (domino de ~), en 1354, Fesso Podio (P. de ~) en 1520. Lo diftongue -uè- tonic, vengut de -ò-, es sovent escrit -u- dins los tèxtes medievals.
Dauzat e Rostaing interprètan lo nom a partir del nom germanic d'òme Frisco o Freso, ambe lo latin podium(> puèg). Negre, citat per Bénédicte Boyrie-Fénié, motiva lo mot fresc per la situacion en naut de las pendas, expausadas al nòrd, de la comba de Lartiga.
Bénédicte Boyrie-Fénié constata que la frescor supausada del lòc es pas segura, d'aitant que las nombrosas atestacions sense -r- del primièr element fan dobtar que lo sens siá vertadièrament fresc. Balança entre un nom germanic coma primièr element e lo sens prepausat per las atestacions del tipe Fesso Podio, donc un etime fissu(m) podiu(m), « puèg fendut », dont la motivacion li sembla dificila, e atraccion posteriora per lo mot fresc. I a pr'aquò una comba plan prigonda e corta, al nòrd-nòrd-èst del borg, que se vei fòrt plan sus una mapa topografica de l'IGN, a l'emplaçament del bois de Colombat e al sud-sud-oèst del lòc marcat Breillet, que correspond a l'imatge d'un planòl fendut.

## Administracion

Lista deus cònsols successius :
| Periòde | Periòde | Identitat | Qualitat |
| 4 d'abril de 2014 | 2026 | Béatrice Giraud | assistenta de direccion |
| 26 d'abril de 2004 | 2014 | Michel Sureau | retirat del bastiment |
| | 2004 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Pena d'Agenés; es adara del canton del País de Sèrras.

## Demografia

modificar « persona »  v · d · m 
Evolucion demografica Populacion comunala actuala (2013): 305, totala: 311 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | 611 | 674 | 575 | 580 | 635 | 576 | 555 | 560 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 574 | 528 | 527 | 486 | 435 | 419 | 423 | 407 | 367 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 342 | 303 | 286 | 243 | 261 | 249 | 240 | 228 | 230 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 207 | 199 | 209 | 273 | 267 | 275 | 287 | 288 | 289 295 |
| 2009 | 2010 |
| 289 296 | 290 296 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* en 1793, la municipalitat èra Frespuèg e Macelhs (lo total, de 1886 abitants, fa supausar qu'una autra futura comuna ne fasiá partida)
* En 2018 la populacion èra de 283 abitants e la densitat èra de 24,19 ab/km².

## Veire tanben

* Comunas d'Òut e Garona

## Nòtas

* 1 2 3 4 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 124
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984
* ↑ https://www.geoportail.gouv.fr/plan/47105/frespech
* ↑ https://www.sudouest.fr/2020/05/28/lot-et-garonne-les-premieres-installations-des-conseils-municipaux-du-territoire-7519471-3815.php
* Portau de Guiana